Gemmatimonadetes
Gemmatimonadetes on gramnegatiivsete bakterite hõimkond, mis eristub hästi 16S rDNA analüüsi abil. Selle hõimkonna esindajatele on iseloomulik diaminopimeliinhappe puudumine rakukestas. Sellest hõimkonnast on teada ainult kolm perekonda – Longimicrobium, Gemmatirosa ja Gemmatimonas. Neist esimene oli Gemmatimonas, millest tuntakse ainukesena kahte liiki (G. aurantiaca ja G. phototrophica). Esimene liik kirjeldati 2003. aastal ja teine 2015. aastal. Teised kaks teadaolevat liiki on 2013. aastal leitud Gemmatirosa kalamazoonensis ja 2016. aastal leitud Longimicrobium terrae. Samuti kuulub sinna mitmeid seni veel kultiveerimata baktereid, keda on kirjeldatud erinevates mereveest ja mullast isoleeritud geenijärjestuste põhjal.